CELEX: 32020D1122
Language: da
Date: 2020-07-28 00:00:00
Title: Kommissionens gennemførelsesafgørelse (EU) 2020/1122 af 28. juli 2020 om anerkendelse af DNV GL AS som et klassifikationsselskab for fartøjer til sejlads på indre vandveje i overensstemmelse med Europa-Parlamentets og Rådets direktiv (EU) 2016/1629

30.7.2020   
               
               
                  DA
               
               
                  Den Europæiske Unions Tidende
               
               
                  L 245/15
               
            
         KOMMISSIONENS GENNEMFØRELSESAFGØRELSE (EU) 2020/1122
         af 28. juli 2020
         om anerkendelse af DNV GL AS som et klassifikationsselskab for fartøjer til sejlads på indre vandveje i overensstemmelse med Europa-Parlamentets og Rådets direktiv (EU) 2016/1629
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/1629 af 14. september 2016 om fastsættelse af tekniske forskrifter for fartøjer til sejlads på indre vandveje, om ændring af direktiv 2009/100/EF og om ophævelse af direktiv 2006/87/EF (1), særlig artikel 21, stk. 1,
         efter høring af det udvalg, der er nedsat i henhold til artikel 7 i Rådets direktiv 91/672/EØF af 16. december 1991 om gensidig anerkendelse af nationale bådførercertifikater for transport af varer og personer ad indre vandveje (2), og
         ud fra følgende betragtninger:
         
                     (1)
                  
                  
                     Tyskland har indgivet ansøgning til Kommissionen om anerkendelse af DNV GL AS som et klassifikationsselskab i overensstemmelse med direktiv (EU) 2016/1629.
                  
               
                     (2)
                  
                  
                     Tyskland har også indgivet de oplysninger og den dokumentation, der er nødvendige for, at Kommissionen kan kontrollere, om anerkendelseskriterierne er opfyldt.
                  
               
                     (3)
                  
                  
                     DNV GL AS er et nyt klassifikationsselskab, der blev dannet, efter at de to klassifikationsselskaber Det Norske Veritas AS og Germanischer Lloyd SE fusionerede i 2013.
                  
               
                     (4)
                  
                  
                     Germanischer Lloyd SE er tidligere blevet anerkendt som et klassifikationsselskab for fartøjer til sejlads på indre vandveje i overensstemmelse med direktiv 2006/87/EF.
                  
               
                     (5)
                  
                  
                     DNV GL AS bør som en ny retlig enhed, der blev oprettet som følge af fusionen, anerkendes af Kommissionen som et nyt klassifikationsselskab i overensstemmelse med direktiv (EU) 2016/1629.
                  
               
                     (6)
                  
                  
                     Kommissionen vurderede de oplysninger og den dokumentation, som ansøgningen om anerkendelse blev ledsaget af, og som bekræfter, at DNV GL AS opfylder de kriterier, der er fastsat i bilag VI til direktiv (EU) 2016/1629 —
                  
               VEDTAGET DENNE AFGØRELSE:
         
            Artikel 1
            DNV GL AS anerkendes som et klassifikationsselskab for fartøjer til sejlads på indre vandveje i overensstemmelse med direktiv (EU) 2016/1629.
         
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 28. juli 2020.
            
               
                  På Kommissionens vegne
               
               Adina VĂLEAN
               
                  Medlem af Kommissionen
               
            
         
         
            (1)  EUT L 252 af 16.9.2016, s. 118.
         
            (2)  EFT L 373 af 31.12.1991, s. 29.